Naktis.
Tamsos skraistė, po kuria slepiasi daugiau nei pusė mūsų planetos gyvūnų.
Iki šiol filmavimo įranga leido mums tik trumpam dirstelėti į jų gyvenimus.
Tačiau dėl naujos kartos technologijų,
naktį galime matyti taip pat aiškiai kaip ir dieną.
Su vaizdo kameromis, šimtą kartų jautresnėmis už žmogaus akį,
nakties grožis mums atsiskleidžia...
spalvotai.
Nematyti gamtovaizdžiai.
Keisti, naktimis atgyjantys padarai.
Neregėta elgsena.
Dabar mums atsivėrė gyvūnų gyvenimas
paskutiniame tikrame laukinės gamtos prieglobstyje.
Naktyje.
Saulėlydis virš Namibijos Griaučių Kranto.
TEKSTĄ SKAITO TOMAS HIDLSTONAS
Kur Afrikos dykuma susitinka su Atlanto vandenynu.
Gali pasirodyti, jog čia nėra gyvybės.
Tačiau kasmet, keliems mėnesiams
šiuose paplūdimiuose įsikuria svečiai iš vandenyno.
Pietų Afrikos jūrų lokiai.
Kiekvieną pavasarį virš pusės milijono jų suguža į šią pakrantę daugintis.
Regis, tobula vieta auginti jauniklius.
Vos kelių savaičių amžiaus...
šis jauniklis yra visiškai priklausomas nuo mamos.
Pirmus keturis mėnesius
jis žįs tik kaloringą jos pieną.
Bet alkano jauniklio žindymas - varginantis užsiėmimas.
Todėl mamos reguliariai išplaukia į vandenyną pasimaitinti,
dažnai net kelioms dienoms.
Palikdamos savo jauniklius...
vienus.
Sutemos - pavojingas metas.
Pora juodnugarių šakalų.
Kai šalia nėra mamos...
jaunikliai ginasi patys.
Aštrūs dantys - vienintelis jų ginklas.
Dienos metu jaunikliai paprastai šakalus nuveja.
Tačiau temstant padėtis keičiasi.
Sutemus šakalai naudojasi netikėtumo principu.
Šiems jaunikliams naktis bus ilga ir kupina pavojų.
Mes dar nematėme, kokios dramos
vyksta šioje pakrantėje sutemus.
Bet dabar naujos technologijos...
leidžia atskleisti čionykštes paslaptis...
kaip niekad iki šiol.
Pirmomis tamsos valandomis kolonija triukšmauja.
Bendrame klegesy vienišas jauniklis šaukiasi mamos.
Tačiau šalia esantys suaugusieji jo nenuramina.
Pietų Afrikos jūrų lokiams rūpi tik jų pačių jaunikliai.
Jam teks pasirūpinti savimi pačiam.
Laimei, paplūdimy pilna jauniklių, kurių mamos išplaukė žvejoti.
Šviečiant mėnesienai, jie visi susiburia kartu į vieną jūrų lokiukų lopšelį.
Tik taip jaunikliai turi šansą apsisaugoti.
Naktimis jie turi būti budrūs.
Kiek atokiau smėlin grimzta seno laivo liekanos.
Čia savo irštvą įkūrė stipriausia šakalų gauja šiame paplūdimyje.
Virš 95 proc. jų dietos
sudaro vien jūrų lokių jaunikliai.
Šiais kauksmais kviečiama gauja, nes metas pradėt medžioklę.
Tai filmuojama pirmą kartą.
Naktinio matymo kameros seka šakalus jų naktinio reido metu.
Suaugę jūrų lokiai - per stambūs šakalams.
Tad gauja sėlina į kolonijos centrą, ieškodama jauniklių.
Mūsų akimis žiūrint...
jaunikliai pasislėpę tamsoje.
Bet šakalai puikiai mato naktį...
ir tai leidžia jiems išnaudoti visas progas.
Miegantis jauniklis.
Kai suaugę taip arti,
šįkart šakalas atsitraukia.
Tačiau vienas jauniklis nuklydo nuo saugaus lopšelio.
Ir jį pamatė.
Jo vienintelė išeitis - jūra.
Ten šakalai neis.
Jam pavyko.
Toliau nuo bangų...
dykumoje girdisi keistas choras.
Visą dieną slėpęsi nuo saulės kaitros,
mažesni dykumos gyventojai išlenda iš savo urvų į nakties vėsą.
Švilpiantis gekonas patinas loja, ieškodamas meilės.
Tačiau tamsoje porą susirasti sunku.
Todėl jis loja.
Šiai patelei patinka šis garsas.
Tačiau tam, kad paklustų širdies kvietimui...
jai teks rizikuoti gyvybe.
Baltasis voras medžiotojas.
Medžiojantis gekonus...
mirtinai nuodingu įkandimu.
Aklinoje tamsoje auką jis pajunta smėliu sklindančiomis vibracijomis.
Vorui ši gekonė per greita, tad jis grįžta į savo požeminę slėptuvę.
Švilpiančiam gekonui meilė - rizikingas reikalas.
Bet buvo verta.
Naktimis ši dykumos pakrantė slepia kitas staigmenas.
Čia smėlis prarijo ne tik laivus...
bet ir miestelius.
Šioje senoje apleistoje kasykloje...
šeimininkauja keistos naktinės dvasios.
Rudoji hiena, vietinių vadinama pakrantės vilku.
Pirmą kartą žvelgiame
į šių gyvūnų naktinį gyvenimą.
Apleisto kazino griuvėsiuose įsikūrė nedidelė šeimyna.
Mama...
ir dvi dukterys, paauglės hienos.
Jos neėdusios visą dieną.
Alkanos.
Ir nervingos.
Ši keista naktinė kova dar vadinama snukių imtynėmis.
Taip hienos tyrinėja viena kitos jėgą.
Kol jos eina imtynių, mama turi pasirūpinti maistu.
Rudosios hienos - maitėdos.
Bet šiuose pakrantės kraštuose jos išmoko medžioti...
jūrų lokiukus.
Dabar, pirmą kartą
atskleidžiame, kaip tamsa joms padeda sugauti grobį.
Be mūsų kamerų...
hienos įžvelgti beveik neįmanoma.
Slėpdamasi šešėlyje...
ji nesivaiko jūrų lokių...
ji laukia, kol jie patys ateis pas ją.
Per toli.
Tačiau sąlygos netrukus pasisuks hienos naudai.
Iškart po vidurnakčio
nuo vandenyno ima kilti rūkas, uždengdamas mėnulį.
Jūrų lokiams įžvelgti hieną dabar dar sunkiau.
Ji įsitaiso kitoje vietoje tarp akmenų...
ir laukia.
Pagaliau tobulas taikinys.
Jos stiprūs nasrai padeda tašką.
Grobis pritraukia nepageidaujamą dėmesį.
Net 20 išalkusių šakalų apsupa vieną hieną.
Tačiau šios stiprios medžiotojos neįveikia net visa gauja.
Šiąnakt medžioklė baigta.
Auštant...
šakalų gauja grįžta į savo irštvą laivo nuolaužose.
O jūrų lokių kolonija pabunda.
Dauguma jų išgyveno naktį tik dėl to, jog buvo glaudžiai susispaudę.
Šis jauniklis išgirsta pažįstamą garsą.
Grįžo mama.
Jis pagaliau pamaitinamas.
Po kelių mėnesių ūgtelėję jaunikliai paliks šiuos paplūdimius...
ir pradės naują savo gyvenimo etapą vandenyne.
Ir Namibijos Griaučių Krante vėl įsivyraus ramybė.
Sunkiausia filmavimo komandai buvo
nufilmuoti atsargias rudąsias hienas.
Tam reikėjo išdrįsti atvykti į šį miestą vaiduoklį.
Mes čia - vieninteliai žmonės daugelio mylių spinduliu.
KARINA TOMAS PRODIUSERIO PADĖJĖJA
Naktį čia gana šiurpu.
Tapo dar šiurpiau,
kai jie akis į akį susidūrė su stambia hiena.
Kaip arti.
Ko galima tikėtis iš šių plėšrūnų naktį, nežinojo niekas,
net hienų mokslininkė dr. Ingrid Vyzel.
Ilgus metus esu stebėjusi jas dienos metu.
INGRID VYZEL RUDŲJŲ HIENŲ TYRINĖTOJA
Bet naktį jų elgesys gali skirtis.
Man išties įdomu pamatyti filmuotą medžiagą.
Naktinio matymo drono pagalba komanda tyrinėjo pastatų griuvėsius
ir rado geriausias vietas kameroms.
Kazino griuvėsiuose aptiko hienų irštvą.
Nuostabu.
Per dvidešimt hienų tyrinėjimo metų,
pirmą kartą dirbu su filmavimo komanda, filmuojančia naktimis.
Stebint hienas kelias savaites,
naktinis jų elgesys dažnai nustebindavo komandą.
Kai ko net Ingrid nebuvo mačiusi.
Šiąnakt nufilmavome kažką nuostabaus.
Negaliu patikėti.
Tačiau labiausiai ją sudomino
hienų kaimynų, šakalų, elgesys.
Tie šakalai išties nervina hieną.
Manau, naktį tai pasitaiko dažniau.
Vienas šakalas išdrįso
net užpulti hienų irštvą.
Netikusi mintis.
Labai įdomu stebėti, ką jie veikia naktimis. Išties ypatinga.
Dirbdama su mokslininkais ir pažangiausia technologija,
kūrėjų komanda nufilmavo dar neregėtas akimirkas
iš šių slaptingų naktinių gyvūnų gyvenimo.
Išvertė Egidija Tučkuvienė